
			
======================================================================
Llegiu-me de l'LibreOffice 3.3
======================================================================

Per obtindre l'última versió d'este fitxer, visiteu http://www.libreoffice.org/welcome/readme.html

Este fitxer conté informació important sobre el LibreOffice. Es recomana que llegiu esta informació atentament abans de començar la instal·lació.

La comunitat del LibreOffice és responsable del desenvolupament d'este producte, i vos convida a considerar participar com a membre de la comunitat. Si sou un usuari nou, podeu visitar el lloc web del LibreOffice,on hi trobareu molta informació sobre el projecte LibreOffice i les comunitats que existeixen al seu voltant. Aneu a http://www.libreoffice.org/.
			
És el LibreOffice realment gratis per a tots els usuaris?
----------------------------------------------------------------------

Tothom pot utilitzar el LibreOffice gratuïtament. Podeu agafar esta còpia del LibreOffice i instal·lar-la a tants ordinadors com vulgueu, i utilitzar-lo per a qualsevol propòsit (inclòs comercial, governamental, administració pública i educació). Podeu obtindre més detalls al text de llicència que està empaquetat dins del paquet del LibreOffice.
			
Per què el LibreOffice és gratis per a qualsevol usuari?
----------------------------------------------------------------------

Podeu utilitzar esta còpia del LibreOffice gratis perquè col·laboradors individuals i espònsors corporatius han dissenyat, desenvolupat, traduït, documentat, suportat, promocionat, i ajudat de moltes altres maneres per fer del LibreOffice el què és hui - el líder mundial en programari lliure de productivitat per casa i oficina.

Si aprecieu l'esforç i voleu que el LibreOffice continue estan disponible en el futur, considereu fer una contribució en el projecte - visiteu http://www.documentfoundation.org/contribution/ si voleu més detalls. Tothom pot fer alguna contribució al projecte.
			
----------------------------------------------------------------------
Notes d'instal·lació
----------------------------------------------------------------------
			
Requeriments del sistema:
----------------------------------------------------------------------

Com a norma general, recomanem instal·lar el LibreOffice a través del mètode d'instal·lació recomanat per la vostra distribució (com l'Ubuntu Software Center en el cas d'Ubuntu Linux). Això és així perquè és la manera més simple d'obtindre una instal·lació perfectament integrada en el vostre sistema. De fet, és molt possible que el LibreOffice s'instal·le per defecte en el moment d'instal·lar el vostre sistema operatiu Linux.

Este instal·lador complert del LibreOffice s'ofereix als usuaris que tenen necessitat de previsualitzar el producte i altres necessitats especials que no són les de l'usuari normal del producte.

* Linux Kernel versió 2.6.18 o superior;
* glibc2 versió 2.4 o superior;
* gtk versió 2.10.4 o superior;
* PC compatible amb Pentium (es recomana Pentium III o Athlon);
* 256 MB RAM (512 MB RAM recomanat);
* Fins a 1,55 GB disponibles d'espai en disc;
* Servidor d'X amb resolució 1024x768 (es recomanen resolucions més elevades), amb 256 colors com a mínim;
* Gnome 2.16 o superior, amb els paquets gail 1.8.6 i at-spi 1.7 (es requereixen per fer funcionar les eines de tecnologia assistiva) o un altre entorn gràfic compatible (com KDE, entre altres)

Hi ha una gran varietat de distribucions de Linux, i hi poden haver diferents opcions d'instal·lació (KDE, Gnome, etc.) disponibles en la mateixa distribució. Algunes distribucions utilitzen la seua versió nativa del LibreOffice, que poden tindre funcionalitats diferents d'esta versió comunitària del LibreOffice. En la majoria dels casos, podeu instal·lar la versió comunitària del LibreOffice juntament amb la versió nativa. Tanmateix en alguns casos podeu preferir desintal·lar la versió nativa abans d'instal·lar esta versió. Per tal d'obtindre informació, consulteu els recursos d'ajuda del vostre proveïdor de Linux particular.

És una pràctica recomenada fer una còpia de seguretat del vostre sistema i les vostres dades abans d'eliminar o instal·lar programari.

Assegureu-vos que teniu prou espai disponible en el directori temporal del vostre sistema, i comproveu que teniu accés de lectura i escriptura. Tanqueu tots els altres programes abans d'iniciar el procés d'instal·lació.
			
Instal·lació del LibreOffice en sistemes Linux basats en Debian/Ubuntu
----------------------------------------------------------------------

Si teniu instal·lada una versió anterior del LibreOffice, heu de desinstal·lar-la abans de continuar. Per a instruccions de com fer-ho, llegiu la secció que es diu Desinstal·lació d'una versió anterior del LibreOffice. Per a instruccions de com instal·lar un paquet d'idioma (després d'haver instal·lat la versió anglesa del LibreOffice), llegiu la secció anomenada Instal·lació de paquets d'idioma.

En descomprimir el fitxer descarregat, veureu que els continguts es descomprimeixen en un subdirectori. Obriu una finestra del gestor de fitxers i canvieu el directori actual al que comença per "LibO_", tot seguit pel numero de versió i informació sobre la plataforma.

Este directori conté un subdirectori anomenat "DEBS". Canvieu el directori actual pel directori "DEBS".

Feu clic amb el botó secondari sobre el directori i seleccioneu "Obri en el Terminal". S'obrirà una finestra de terminal. Des de la línia d'ordes de la finestra de terminal, introduïu la següent orde (se vos preguntarà la contrasenya d'administrador abans d'executar-se):

sudo dpkg -i *.deb

L'orde dpkg anterior fa la primera part del procés d'instal·lació. Per tal de completar el procés, també heu d'instal·lar els paquets d'integració amb l'escriptori. Per fer això, aneu al directori "desktop-integration" que es troba dins del directori "DEBS" utilitzant l'orde següent:

cd desktop-integration

Ara executa la comanda dpkg una altra vegada:

sudo dpkg -i *.deb

El procés d'instal·lació s'ha completat i heu de tindre les icones de totes les aplicacions del LibreOffice en el vostre menú d'escriptori d'Aplicacions/Ofimàtica.
			
Instal·lació del LibreOffice a Fedora, Suse, Mandriva i altres distribucions que utilitzen paquets RPM
----------------------------------------------------------------------

Si teniu instal·lada una versió anterior del LibreOffice, l'haureu de desinstal·lar abans de continuar. Per a instruccions sobre com fer-ho, si vos plau llegiu la secció que es diu Desinstal·lació de versions anteriors del LibreOffice. Per a instruccions sobre com instal·lar un paquet d'idioma (després d'haver instal·lat la versió d'anglés americà del LibreOffice) llegiu la secció que s'anomena Instal·lació d'un paquet d'idioma.

En descomprimir el fitxer descarregat, veureu que els continguts es descomprimeixen en un subdirectori. Obriu una finestra del gestor de fitxers i canvieu el directori actual al que comença per "LibO_", tot seguit pel numero de versió i informació sobre la plataforma.

Este directori conté un subdirectori anomenat "RPMS". Canvieu el directori actual pel directori "RPMS".

Feu clic amb el botó secondari sobre el directori i seleccioneu "Obri en el Terminal". S'obrirà una finestra de terminal. Des de la línia d'ordes de la finestra de terminal, introduïu la següent orde (se vos preguntarà la contrasenya d'administrador abans d'executar-se):

Per a sistemes basats en Fedora: su -c 'yum install *.rpm'

Per a sistemes basats en Mandriva: sudo urpmi *.rpm

Per a altres sistems que utilitzen RPM (Suse, etc.): rpm -Uvh *.rpm

L'orde anterior fa la primera part del procés d'instal·lació. Per tal de completar el procés, també heu d'instal·lar els paquets d'integració amb l'escriptori. Per fer això, aneu al directori "desktop-integration" que es troba dins del directori "RPMS" utilitzant l'orde següent:

cd desktop-integration

Ara torneu a executar la comanda d'instal·lació:

Per a sistemes basats en Fedora: su -c 'yum install *.rpm'

Per a sistemes basats en Mandriva: sudo urpmi *.rpm

Per a altres sistemes que utilitzen RPM (Suse, etc.): rpm -Uvh *.rpm

El procés d'instal·lació s'ha completat i heu de tindre les icones de totes les aplicacions del LibreOffice en el vostre menú d'escriptori d'Aplicacions/Ofimàtica.
			
Notes referents a la integració amb l'escriptori de les distribucions no mencionades en les instruccions anteriors
----------------------------------------------------------------------

Hauria de ser possible d'instal·lar fàcilment el LibreOffice en altres distribucions que no estan cobertes en estes instruccions. Les diferències principals seran en la integració amb l'escriptori.

El directori desktop-integration també conté un paquet anomenat libreoffice3.3-freedesktop-menus-3.3.1.noarch.rpm (o similar). Este paquet és per a totes les distribucions de Linux que implementen les especificacions/recomanacions de Freedesktop (http://en.wikipedia.org/wiki/Freedesktop.org), i es proporciona per permetre la instal·lació en distribucions Linux que no estan mencionades en les instruccions.
			
Instal·lació d'un paquet d'idioma
----------------------------------------------------------------------

Descarregueu el paquet d'idioma de la vostra llengua i idioma. Estos es troben disponibles en el mateix lloc que el fitxer d'instal·lació principal. Des del gestor de fitxers Nautilus, descomprimiu el fitxer descarregat a un directori (el vostre escriptori, per exemple). Assegureu-vos també que heu eixit de totes les aplicacions del LibreOffice (inclòs l'inici ràpid, si està executant-se).

Canvieu de directory cap al directory on heu descarregat el paquet d'idioma.

Ara canvieu el directori actual pel directori que s'ha creat durant el procés d'extracció. Per exemple, pel codi d'idioma català pels sistema Debian/Ubuntu de 32 bits, el directori s'anomena LibO_, més informació sobre la versió, més Linux_x86_langpack-deb_ca.

Ara canvieu el directori actual pel directori que conté els paquets per instal·lar. En un sistema basat en Debian/Ubuntu el directori serà DEBS. En Fedora, Suse o Mandriva, el directori serà RPMS.

Des del gestor de fitxers Nautilus, feu clic amb el botó secondari sobre el directori i seleccioneu "Obri en el Terminal". S'obrirà una finestra de terminal. Des de la línia d'ordes de la finestra de terminal, introduïu la següent orde (se vos preguntarà la contrasenya d'administrador abans d'executar-se):

Per a sistemes basats en Debian/Ubuntu: sudo dpkg -i *.deb

Per a sistemes basats en Fedora: su -c 'yum install *.rpm'

Per a sistemes basats en Mandriva: sudo urpmi *.rpm

Per a altres sistemes que utilitzen RPM (Suse, etc.): rpm -Uvh *.rpm

Ara inicieu una de les aplicacions del LibreOffice, per exemple el Writer. Aneu al menú d'Eines i seleccioneu Opcions. En el quadre de diàleg d'Opcions feu clic a "Opcions d'idioma" i després cliqueu a "Idiomes". Aneu a la llista "Interfície d'usuari" i seleccioneu l'idioma que heu instal·lat. Si voleu també podeu fer el mateix amb "Paràmetres locals", "Moneda per defecte" i "Idioma per defecte dels documents".

Després d'ajustar estos paràmetres, feu clic a D'acord. El quadre de diàleg es tancarà i podreu veure un missatge d'informació dient-vos que els canvis només s'activaran després d'eixir del LibreOffice i executar-lo un altre cop (recordeu-vos també d'eixir de l'inici ràpid, si està activat).

El següent cop que inicieu el LibreOffice, s'iniciarà amb l'idioma que heu instal·lat.
			
----------------------------------------------------------------------
Problemes en l'arrancada del programa
----------------------------------------------------------------------

Els problemes en l'arrancada de l'LibreOffice (com ara que les aplicacions es pengen), així com els problemes amb la pantalla, sovint són deguts al controlador de la targeta gràfica. Si teniu problemes d'este tipus, actualitzeu el controlador de la targeta gràfica o proveu el controlador gràfic proporcionat amb el sistema operatiu. Els problemes amb la visualització d'objectes 3D sovint es poden solucionar desactivant l'opció "Utilitza OpenGL" dins del menú 'Ferramentes - Opcions - LibreOffice - Visualitza - Visualització 3D'.
			
----------------------------------------------------------------------
Tecles de drecera
----------------------------------------------------------------------

Només les tecles de drecera (combinacions de tecles) que no s'utilitzen en el sistema operatiu es poden utilitzar en l'LibreOffice. Si una combinació de tecles no funciona tal com diu l'ajuda de l'LibreOffice, comproveu que no la utilitze ja el sistema operatiu. Per a resoldre estos conflictes, podeu canviar les assignacions de tecles del sistema operatiu. Si no, també podeu canviar quasi qualsevol assignació de tecles en l'LibreOffice. Per a més informació, consulteu l'ajuda de l'LibreOffice o del sistema operatiu.
			
----------------------------------------------------------------------
Bloqueig de fitxers
----------------------------------------------------------------------

File locking is enabled by default in LibreOffice. On a network that uses the Network File System protocol (NFS), the locking daemon for NFS clients must be active. To disable file locking, edit the soffice script and change the line "export SAL_ENABLE_FILE_LOCKING" to "# export SAL_ENABLE_FILE_LOCKING". If you disable file locking, the write access of a document is not restricted to the user who first opens the document.

Atenció: l'activació del bloqueig de fitxers pot provocar problemes amb Solaris 2.5.1 i 2.7 utilitzat juntament amb Linux NFS 2.0. Si l'entorn del sistema té estos paràmetres, recomanem que eviteu utilitzar esta funcionalitat. Si no, l'LibreOffice es penjarà quan intenteu obrir un fitxer des d'un directori NFS muntat en un ordinador Linux.
			
----------------------------------------------------------------------
Rendiment gràfic
----------------------------------------------------------------------

Per defecte el LibreOffice posa els gràfics atractius per sobre la velocitat. Si els gràfics van molt lents, la desactivació de 'Eines - Opcions - LibreOffice - Visualització - Usa l'antiàlising' pot ajudar.
			
----------------------------------------------------------------------
Notes importants sobre l'accessibilitat
----------------------------------------------------------------------

Per a més informació sobre les característiques d'accessibilitat del LibreOffice, visiteu http://www.libreoffice.org/accessibility/
			
----------------------------------------------------------------------
Assistència a l'usuari
----------------------------------------------------------------------

La pàgina principal d'assistència http://www.libreoffice.org/support/ ofereix diferents maneres d'obtindre ajuda per al LibreOffice. La vostra pregunta pot haver ja estat contestada - comproveu el fòrum comunitari a http://www.documentfoundation.org/nabble/ o busqueu en els arxius de la llista de correu 'users@libreoffice.org' a http://www.libreoffice.org/lists/users/. Com a alternativa podeu enviar les vostres preguntes a users@libreoffice.org. Si vos voleu subscriure a esta llista (per obtindre les respostes via correu electrònic) envieu un missatge en blanc a: users+subscribe@libreoffice.org.

També visiteu la secció de preguntes més freqüents a http://www.libreoffice.org/faq/.
			
----------------------------------------------------------------------
Reporting Bugs & Issues
----------------------------------------------------------------------

El nostre sistema actual per a reportar, seguir i resoldre errors és BugZilla, que es troba a https://bugs.freedesktop.org/. Volem que tots els usuaris reportin errors que troben a la seua plataforma particular. Reportar errors és una de les contribucions més importants que la comunitat pot fer per millorar el desenvolupament del LibreOffice.
			
----------------------------------------------------------------------
Participació
----------------------------------------------------------------------

La comunitat LibreOffice es pot beneficiar en gran manera de la vostra participació activa en el desenrotllament d'este important projecte de codi font obert.

Com a usuari ja sou ara mateix una part important del procés de desenvolupament i ens agradaria encoratjar-vos a tindre un paper encara més actiu tot sent un contribuidor a llarg termini de la comunitat. Uniu-vos a nosaltres i visiteu la pàgina de contribucions a http://www.libreoffice.org/contribution/
			
Com començar
----------------------------------------------------------------------

La millor manera de començar a col·laborar és subscriure's a una o més de les llistes de correu, observar durant un temps, i gradualment utilitzar els arxius de correu per a familiaritzar-vos amb tots els temes des de que el codi font del LibreOffice és va alliberar l'Octubre del 2000. Quan vos sentiu confortables, tot el que teniu de fer és enviar un correu amb la vostra introducció. Si esteu familiaritzats amb els projectes de programari lliure, mireu la nostra llista de coses a fer i mireu si trobeu qualsevol cosa que vos agradaria ajudar. Visiteu http://www.libreoffice.org/develop/.
			
Subscriviu-vos
----------------------------------------------------------------------

Ací teniu unes quantes llistes de correu a les quals vos podeu subscriure http://www.libreoffice.org/contribution/

* Notícies: announce@documentfoundation.org *recomanat a tots els usuaris* (tràfic lleuger)
* Llista principal d'usuaris: users@libreoffice.org *la manera fàcil de mirar les discussions* (tràfic elevat)
* Projecte de màrqueting: marketing@libreoffice.org *en desenvolupament* (cada vegada més tràfic)
* Llista general de desenvolupament: libreoffice@lists.freedesktop.org (tràfic intens)
			
Apuntar-se a un o més projectes
----------------------------------------------------------------------

Encara que el programari de què disposeu siga limitat, o que no tingueu experiència en programació, podeu fer grans contribucions a este important projecte de codi obert. Sí, tal com ho sentiu!

Esperem que disfruteu de treballar amb el nou LibreOffice 3.3 i que vos uniu a nosaltres en línia.

La comunitat LibreOffice
			
----------------------------------------------------------------------
Codi font utilitzat / modificat
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.